Sociedade Linneana de Londres

miniatura|Exterior das oficinas da Sociedade Linneana de Londres en Burlington House.

A **Sociedade Linneana de Londres** (*Linnean Society of London*) é unha sociedade científica dedicada ao estudo e a difusión da taxonomía e historia natural. Publica estudos de zooloxía, botánica e bioloxía. Tamén edita *The Linnean*, unha revista dedicada á historia desta sociedade e á taxonomía en xeral.

Fundouse en 1788 e debe o seu nome ao naturalista sueco Carl von Linné (1707-1778). A súa sede está situada Burlington House, Piccadilly, Londres. Para converterse en membros requírese o nomeamento por polo menos dous membros e elección. Os membros (*fellows*) usan a designación FLS despois dos seus nomes. Entre os seus membros estivo Charles Darwin desde 1854.

## Coleccións 
As coleccións botánicas e zoolóxicas de Linné que herdara o seu fillo único Carl von Linné o Mozo, adquiriunas en 1783 sir James Edward Smith, primeiro presidente da sociedade. Hoxe consérvanse na sede da sociedade e conteñen 14.000 plantas, 158 peixes, 1.564 cunchas, 3.198 insectos, 1.600 libros e 3.000 cartas e documentos. Son consultables previa cita.

A Sociedade conserva tamén a propia colección de plantas de sir J.E. Smith. Fíxose un inventario no marco do *Smith Herbarium Project* do Museo Nacional de Liverpool e limpáronse e reparáronse 6.000 espécimes.

En 2014, as coleccións da sociedade foron engadidas á lista das coleccións de importancia nacional en Inglaterra pola Arts Council England.

## Medallas e premios outorgados pola sociedade 
A Sociedade Linneana de Londres adxudica diferentes galardóns:
* A medalla linneana, fundada en 1888, recompensa a un botánico ou zoólogo: nun principio, alternativamente; logo, desde 1958, de maneira común.
* O premio H. H. Bloomer, establecido en 1963, grazas á herdanza do naturalista afeccionado Harry Howard Bloomer, premia a un naturalista non profesional que efectuara unha gran contribución ao coñecemento da bioloxía.
* O premio do bicentenario, inaugurado en 1978 co gallo do 200 aniversario da morte de Linné, recompensa a un investigador de menos de 40 anos.
* O premio Jill Smythies, implantado en 1986, asígnase ás mellores ilustracións de botánica. 
* O premio Irene Manton, iniciado en 1990, recompensa a mellor memoria de botánica aparecida durante o curso escolar.
* Medalla Darwin-Wallace, para premiar avances importantes en bioloxía evolutiva.
* Medalla do Tricentenario Linneano, establecida en 2007

## Revistas 
A Sociedade publica actualmente diversas revistas, como son: o *Biological Journal of the Linnean Society*, centrado na bioloxía evolutiva de todos os organismos, o *Botanical Journal of the Linnean Society*, sobre as ciencias botánicas, e o *Zoological Journal of the Linnean Society* que trata sobre a sistemática animal e a evolución.

## Lista de presidentes 
[miniatura|150px|[James Edward Smith fundador e 1º presidente da sociedade Linneana de Londres.]]
* 1788-1828: James Edward Smith (1759-1828)
* 1828-1834: Edward Smith Stanley (1775-1851)
* 1834-1837: Edward Adolphus Seymour (1775-1855)
* 1837-1849: Edward Stanley (bispo de Norwich) (1779-1849)
* 1849-1853: Robert Brown (1773-1858)
* 1853-1861: Thomas Bell (1792-1880)
* 1861-1874: George Bentham (1800-1884)
* 1874-1881: George James Allman (1812-1898)
* 1881-1886: Sir John Lubbock (1834-1913)
* 1886-1890: William Carruthers (1830-1922)
* 1890-1894: Charles Stewart (1840-1907)
* 1894-1896: Charles Baron Clarke (1832-1906)
* 1896-1900: Albert Charles Lewis Günther (1830-1914)
* 1900-1904: Sydney Howard Vines (1849-1934)
* 1904-1908: Sir William Abbott Herdman (1858-1924)
* 1908-1912: Dukinfield Henry Scott (1854-1934)
* 1912-1916: Sir Edward Bagnall Poulton (1856-1943)
* 1916-1919: Sir David Prain (1857-1944)
* 1919-1923: Sir Arthur Smith Woodward (1864-1944)
* 1923-1927: Alfred Barton Rendle (1865-1938)
* 1927-1931: Sir Sidney Frederic Harmer (1862-1950)
* 1931-1934: Frederick Ernest Weiss (1865-1953)
* 1934-1937: William Thomas Calman (1871-1952)
* 1937-1940: John Ramsbottom (1885-1974)
* 1940-1943: Edward Stuart Russell (?-?)
* 1943-1946: Arthur Disbrowe Cotton (1879-1962)
* 1946-1949: Sir Gavin de Beer (1899-1972)
* 1949-1952: Felix Eugen Fritsch (1879-1954)
* 1952-1955: Robert Beresford Seymour Sewell (1880-1964)
* 1955-1958: Hugh Hamshaw Thomas (1885-1962)
* 1958-1961: Carl Frederick Abel Pantin (1899-1967)
* 1961-1964: Thomas Maxwell Harris (1903-1983)
* 1964-1967: Errol Ivor White (1901-1985)
* 1967-1970: Arthur Roy Clapham (1904-1990)
* 1970-1973: Alexander James Edward Cave (1900-2000)
* 1973-1976: Irene Manton (1904-1988)
* 1976-1979: Peter Humphry Greenwood (1927-1995)
* 1979-1982: William Thomas Stearn (1911-2001)
* 1982-1985: Robert James Berry
* 1985-1988: William Gilbert Chaloner (1928-)
* 1988–1991: Michaael Frederick Claridge
* 1991–1994: John G. Hawkes
* 1994–1997: Brian G. Gardiner
* 1997–2000: Ghillean Prance (1937-)
* 2000-2003: Sir David Cecil Smith (1930-)
* 2003–2006: Gordon McGregor Reid
* 2006–2009: David Frederick Cutler (1939-)
* 2009–2012 Vaughan R. Southgate
* 2012- Dianne Edwards

## Outras sociedades linneanas no mundo 
#### Australia 
* Linnean Society of New South Wales

#### Canadá 
* Société linnéenne du Québec

#### Francia 
* La Société Linnéenne de la Seine maritime
* Société linnéenne de Lyon
* Société linnéenne de Provence
* Société Linnéenne de Bordeaux
* Société Linnéenne de Normandie

#### Suecia 
* Sociedade Lineana Sueca

#### Reino Unido 
* The Linnean Society of London

#### EUA 
* The Linnean Society of Lake Superior, Inc.
* The Linnaean Society of New York

## Notas 
## Véxase tamén 
### Ligazóns externas 
* Medallas e premios da Sociedade Lineana
* Sociedades lineanas mundiais
* The Linnaean Society of New York
* Páxina do *Zoological Journal of the Linnean Society*
* Sitio do *Biological Journal of the Linnean Society*
* Sitio do *Botanical Journal of the Linnean Society*